ΓΡΑΠΤΗ ΕΡΩΤΗΣΗ E-2987/00

υποβολή: Lousewies van der Laan (ELDR) προς το Συμβούλιο

(25 Σεπτεμβρίου 2000)

Θέμα: Προβλήματα κατά την εισαγωγή του ευρώ

Το ολλανδικό πολιτικό κόμμα D 66 πληροφορήθηκε με μεγάλη ανησυχία την προειδοποίηση των μεγαλύτερων επιχειρήσεων λιανικής πώλησης, την οποία εξέφρασαν σε ανοικτή επιστολή προς τους ευρωπαίους Υπουργούς Οικονομικών, ότι οι χρηματοπιστωτικές συναλλαγές θα περιέλθουν σε αδιέξοδο κατά την εισαγωγή του ευρώ στις αρχές του 2002. Η προειδοποίηση αυτή βασίζεται σε έρευνα των γραφείων Insead και WHO Koblenz. Προκειμένου να αποφευχθούν τα προβλήματακατά την ημερομηνία εισαγωγής, οι επιχειρήσεις επιθυμούν να έχουν οι καταναλωτές τη δυνατότητα να αλλάζουν σε ευρώ ήδη πριν από την 1η Ιανουαρίου 2002. Οι ολλανδοί καταναλωτές θα έχουν στη διάθεσή τους, κατά τα τέλη του 2001, το πακέτο Zalm (από το όνομα του ολλανδού Υπουργού Οικονομικών, κ. Zalm) που θα περιέχει δείγμα όλων των κερμάτων του ευρώ.

Συμμερίζεται άραγε το Συμβούλιο την άποψη ότι μια χαοτική εισαγωγή του ευρώ ενδέχεται ναπονομεύσει τηνποστήριξη του ευρωπαϊκού νομίσματος από το κοινό;

Για ποιο λόγο δεν είναι δυνατόν οι καταναλωτές να αποκτήσουν χαρτονομίσματα του ευρώ πριν από την εισαγωγή του νομίσματος αυτού;

Συμμερίζεται άραγε το Συμβούλιο την άποψη τουπογράφοντος ότι η παροχή συμβολικής ποσότητας κερμάτων για διαφημιστικούς σκοπούς, όπως το ολλανδικό πακέτο Zalm, δεν προσφέρει καμία λύση για τον κίνδυνο να περιέλθουν οι χρηματοπιστωτικές συναλλαγές σε αδιέξοδο κατά την 1η Ιανουαρίου 2002;

Συμμερίζεται το Συμβούλιο την άποψη ότι οι ιδιώτες θα πρέπει πριν από την 1η Ιανουαρίου 2002 να έχουν στη διάθεσή τους όχι μόνο κέρματα αλλά και χαρτονομίσματα, προκειμένου να πραγματοποιηθεί ομαλά η εισαγωγή του ευρώ;

Απάντηση

(26 Φεβρουαρίου 2001)

Το Συμβούλιο έλαβεπό σημείωση, στις 8 Νοεμβρίου 1999, την ακόλουθη δήλωση στην οποία προέβησαν τα συμμετέχοντα κράτη μέλη:

Η εισαγωγή χαρτονομισμάτων και κερμάτων ευρώ τον Ιανουάριο 2002 θα αποτελέσει το τελικό αλλά και το πλέον εμφανές βήμα προς το ενιαίο νόμισμα. Τα κράτη μέλη έχουν πλήρη συνείδηση της ιστορικής του σημασίας. Η αλλαγή χρήματος στη ζώνη του ευρώ αποτελεί μία άνευ προηγουμένου πρόκληση στον τομέα της οργάνωσης και τηςλικοτεχνικήςποστήριξης. Η επιλογή της βέλτιστης στρατηγικής που θα πρέπει να ακολουθηθεί αποτέλεσε αντικείμενο εντατικών μελετών τόσο σε καθένα από τα συμμετέχοντα κράτη όσο και στο επίπεδο της Κοινότητας. Τα αποτελέσματα των συζητήσεων μεταξύ όλων των ενδιαφερομένων επέτρεψαν στους Υπουργούς των συμμετεχόντων κρατών μελών, σε στενή συνεργασία με τις κεντρικές τράπεζες και σύμφωνα με τις απόψεις της Ευρωπαϊκής Κεντρικής Τράπεζας, να καταλήξουν σε κοινές απόψεις σχετικά με τις κατευθυντήριες γραμμές για την αλλαγή χρήματος. Οι εν λόγω κατευθυντήριες γραμμές αφήνουν περιθώριο στα κράτη μέλη ναλοποιήσουν την αλλαγή χρήματος κατά τον καλύτερο τρόπο σύμφωνα με τις ειδικές συνθήκες που επικρατούν σε κάθε χώρα.

1. Τα κράτη μέλη θα καταβάλουν τις μεγαλύτερες δυνατές προσπάθειες για να εξασφαλιστεί ότι ο κύριος όγκος των συναλλαγών θα γίνεται με ευρώ στο τέλος του πρώτου δεκαπενθημέρου του Ιανουαρίου 2002.

2. Τα κράτη μέληπολογίζουν ότι η διάρκεια της παράλληλης κυκλοφορίας των παλαιών και των νέων χαρτονομισμάτων και κερμάτων θα κυμανθεί μεταξύ τεσσάρων εβδομάδων και δύο μηνών. Τα κράτη μέλη μπορούν να διευκολύνουν την ανταλλαγή των παλαιών χαρτονομισμάτων και κερμάτων μετά την περίοδο αυτή.

3. Προκειμένου ναπάρξει επαρκής ποσότητα χρήματος σε κυκλοφορία τις πρώτες μέρες του Ιανουαρίου 2002, θα ήταν χρήσιμο τα χρηματοπιστωτικά ιδρύματα και ορισμένοι άλλοι οργανισμοί, συγκεκριμένα οι εταιρείες χρηματαποστολών και οι εταιρείες λιανικής πώλησης, να έχουν εφοδιασθεί με χαρτονομίσματα και κέρματα αρκετά πριν από την 1η Ιανουαρίου 2002. Τα κράτη μέληπενθυμίζουν ότι ο αυτός ο εκ των προτέρων εφοδιασμός δεν θα πρέπει να οδηγήσει στην κυκλοφορία χαρτονομισμάτων και κερμάτων ευρώ πριν από την 1η Ιανουαρίου 2002.

4. Για την εξοικείωση των πολιτών με τα νέα χαρτονομίσματα και κέρματα όπως και για τη διευκόλυνση της μετάβασης στο νέο νόμισμα, τα κράτη μέλη συμφωνούν ότι είναι δυνατό να εξεταστεί το ενδεχόμενο να διατεθεί, κατόπιν αιτήσεως, περιορισμένος αριθμός κερμάτων στο κοινό και μάλιστα στις πλέον ευάλωτες πληθυσμιακές ομάδες, αλλά πάντως όχι πριν από το δεύτερο ήμισυ του Δεκεμβρίου 2001.

Η Επιτροπή συνόψισε, στην ανακοίνωσή της της 12ης Ιουλίου 2000(1) προς το Ευρωπαϊκό Κοινοβούλιο και το Συμβούλιο, τις λεπτομέρειες του εκ των προτέρων εφοδιασμού των συναλλασσόμενων (ιδίως Τραπεζών και εμπόρων) με τραπεζογραμμάτια και κέρματα ευρώ και μιας περιορισμένης ποσότητας κερμάτων ευρώ στο ευρύ κοινό όπως προβλέπεται από τα κράτη μέλη σύμφωνα με τα ανωτέρω.

Η διάθεση στο κοινό, πριν την 1η Ιανουαρίου 2002, τραπεζογραμματίων ευρώ και σημαντικών ποσοτήτων κερμάτων ευρώ, θα επαυξήσει απλώς την ενδεχόμενη σύγχυση, δεδομένου ότι τα τραπεζογραμμάτια αυτά καθώς και τα κέρματα θα αποτελούν νόμιμο χρήμα από 1ης Ιανουαρίου 2002.

Το Συμβούλιο θα συνεχίσει να παρακολουθεί τη κατάσταση και θα λάβει, εάν χρειαστεί, κατάλληλα μέτρα προκειμένου να διασφαλιστεί ότι τα προβλήματα που αναφέρονται από τον αξιότιμο κ. βουλευτή δεν θα τεθούν.

(1) COM(2000) 443 τελικό.